नीमकाथाना | व्यापारी विनोद सर्राफ अपहरण कांड में शामिल प्रकाशचंद जाट के शव का गुरुवार को पुलिस ने पोस्टमार्टम करवा परिजनों को सौंप दिया। प्रकाश ने घर पर ही कमरे में कुंडे से रस्सी का फंदा लगाकर आत्महत्या कर ली थी। उसने लेडी डॉन अनुराधा के साथ मिलकर व्यापारी का अपहरण कर लिया था। पुलिस दबिश में चौमूं के पास फरार हो गए थे। वह मुंबई में टाइल्स का कार्य करता था और कुछ समय पहले ही आया था। अनुराधा आनंदपाल की प्रेमिका नहीं थी, बल्कि पैसों के लेनदेन में सहयोग करती थी। इधर, इलाके में किसी बदमाश के आने की आशंका के चलते पुलिस सतर्क रही।